Museokortti meillä jo on, nyt tarvitsemme saunakortin

Olisiko paikallaan tehdä saunoille sama juttu kuin museoille, pohtii HS:n kulttuuritoimittaja Suvi Ahola.

Olen jo parina vuonna saanut merkkipäivä- ja joululahjaksi lahjakortin, jolla pääsen sen antajan kanssa johonkin kiinnostavaan saunaan. Seuralainen onkin tarpeen, koska en näe juuri mitään ilman silmälaseja.

Mutta muutenkin lahjakortista on ollut valtavasti iloa.